දහම් ග්‍රන්ථ දෙකක් හා මහිංගණ පුද බිමේ ඉතිහාසය පිළිබඳ ලියැවුණු ග්‍රන්ථ තුනක් මෙහිදී එළි දැක්වෙන අතර මහියංගණ හා රිදීමාලියැද්ද ප්‍රදේශීය ලේකම් කොට්ඨාසවල තෝරා ගත් විහාරස්ථාන සඳහා ආධාර පරිත්‍යාග කෙරේ.මහා සංඝරත්නය සියක් නමක් විෂයයෙහි පැවැත්වෙන සංඝගත දක්ෂිණාවත්, 2600 නමකට අට පිරිකර පූජාවත්, දෙතිස් මහා පුරුෂ ලක්ෂණ පූජාවත්, විහාරස්ථ සළපතළ මළුවේ කෝටියක් මල් ඇතිරෙන මහා මල් පූජාවත් මෙදින සුවිශේෂී පින්කම් අතර වේ.දිස්ත්‍රික්ක අටකින් පිටත් වන පිරිත් රථ අටක් හා කොළඹ සම්බුද්ධාලෝක විහාරස්ථානයෙන් පිටත් වන සදහම් රථ සියයක් මහියංගණය වෙත අද ළඟා වීමට නියමිත අතර මහියංගණ පූජා නගර සීමාව විවෘත කිරීම, විල්ලුපිටිය වැව් බැම්මේ වළාකුළු බැම්මට මුල් ගල් තැබීම, වැව මැද තැන්පත් කෙරෙන අඩි 84 ක් උස සම්බුදු අනුරුව සඳහා මංගල පස් පිඬැල්ල කැපීම අද සිදුකෙරේ..